Document ID: 32003L0060

32003L0060
L 155/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2003/60/ЕO НА КОМИСИЯТА
от 18 юни 2003 година
за изменение на приложенията към Директиви 76/895/ЕИО, 86/362/ЕИО, 86/363/ЕИО и 90/642/ЕИО на Съвета относно определяне на максимално допустимите граници на определени остатъци от пестициди във и по зърнените култури, хранителните продукти от животински произход и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/895/ЕИО на Съвета от 23 ноември 1976 г. относно определянето на максимално допустимите граници на остатъци от пестициди във и върху плодовете и зеленчуците (1), последно изменена с Директива 2002/79/ЕО на Комисията (2), и по-специално член 5 от нея,
като взе предвид Директива 86/362/ЕИО на Съвета от 24 юли 1986 г. относно определянето на максимално допустимите граници на остатъци от пестициди във и по зърнените култури (3), последно изменена с Директива 2002/79/ЕО на Комисията, и по-специално член 10 от нея,
като взе предвид Директива 86/363/ЕИО на Съвета от 24 юли 1986 г. относно определяне на максимално допустимите граници на остатъци от пестициди във и по хранителни продукти от животински произход (4), последно изменена с Директива 2002/79/ЕО на Комисията, и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определяне на максимално допустимите граници на остатъци от пестициди във и върху някои продукти от растителен произход, включително плодове и зеленчуци (5), последно изменена с Директива 2002/100/ЕО на Комисията (6), и по-специално член 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (7), последно изменена с Директива 2003/39/ЕО на Комисията (8), и по-специално член 4, параграф 1, буква е) от нея,
като има предвид, че:
(1)
Съществуващите активни вещества амитрол, дикват, изопротурон и етофумезат бяха съответно включени в приложение I към Директива 91/414/ЕИО на Съвета чрез Директиви 2001/21/ЕО (9), 2002/18/ЕО (10) и 2002/37/ЕО (11) на Комисията.
(2)
Новите активни вещества фенхексамид, ацибензолар-s-метил, цикланилид, пирафлуфен-етил, ипроваликарб, просулфурон, сулфосулфурон, цинидон-етил, цихалофоп бутил, фамоксадон, флорасулам, металаксил-М, пиколинафен и флумиоксазин бяха съответно включени в приложение I към Директива 91/414/ЕИО на Съвета чрез Директиви 2001/28/ЕО (12), 2001/87/ЕО (13), 2002/48/ЕО (14), 2002/64/ЕО (15) и 2002/81/ЕО (16) на Комисията.
(3)
Включването на приложение I към Директива 91/414/ЕИО на Съвета относно посочените активни вещества е било основано на оценката на предоставената информация относно предложената употреба. Информация, свързана с тази употреба, е била предоставена от някои държави-членки в съответствие с член 4, параграф 1, буква е) от Директива 91/414/ЕИО на Съвета. Наличната информация е била разгледана и тя е достатъчна, за да позволи някои максимално допустими граници на остатъчни вещества (МДГОВ) да бъдат установени.
(4)
Когато не съществуват МДГОВ на Общността или съществуват временни МДГОВ, държавите-членки установяват национални временни МДГОВ в съответствие с член 4, параграф 1, буква е) от Директива 91/414/ЕИО на Съвета преди продуктите за растителна защита, които съдържат тези вещества да могат да бъдат позволени.
(5)
Относно активните вещества хлорфенапир, фентин ацетат и фентин хидроксид беше взето решение те да не бъдат включени в приложение I към Директива 91/414/ЕИО на Съвета чрез Решения, съответно, 2001/697/ЕО (17), 2002/478/ЕО (18) и 2002/479/ЕО (19) на Комисията. Тези решения предвидиха, че продуктите за растителна защита, които съдържат тези активни вещества, вече няма да бъдат разрешени за употреба в Общността. Следователно е необходимо да се добавят всички пестицидни остатъци, които произтичат от употребата на тези продукти за растителна защита, към приложенията към Директиви 86/362/ЕИО, 86/363/ЕИО и 90/642/ЕИО на Съвета, за да се позволи подходящо наблюдение и контрол върху забраната за употребата им и защита на потребителя.
(6)
С цел да бъдат удовлетворени законните очаквания относно използването на съществуващите запаси от пестициди, решенията на Комисията за невключване на определени вещества предвидиха период на постепенно преустановяване на употребата на тези вещества и е уместно прилагането на МДГОВ, които произтичат от принципа, че употреба на въпросното вещество не е разрешена на територията на Общността, да влезе в сила след изтичането на периода на постепенно преустановяване на употребата, определен за това вещество.
(7)
МДГОВ на Общността и нивата, препоръчани от Codex Alimentarius са установени и оценени според еднакви процедури. Съществуват ограничен брой МДГОВ в Codex, по отношение на дикват и фентин (-ацетат или -хидроксид). Същите бяха взети предвид при определянето на МДГОВ, установени в настоящата директива. Не бяха взети предвид МДГОВ от Codex, които ще бъдат предложени да бъдат оттеглени в близко бъдеще. МДГОВ, определени въз основа на МДГОВ съгласно Codex, бяха оценени по отношение на рисковете за потребителите. Не беше установен никакъв риск в рамките на токсикологичните параметри, основаващи се на изследванията, които бяха на разположение на Комисията.
(8)
По отношение на включването или на изключването от приложение I към Директива 91/414/ЕИО на Съвета на въпросните активни вещества, свързаните с тях технически и научни оценки бяха извършени под формата на доклади за преглед на Комисията. Датите на завършване на докладите относно съответните активни вещества са посочени в директивите на Комисията, цитирани в съображения 1 и 2 и в решенията на Комисията, цитирани в съображение 5. Тези доклади определят допустимата дневната доза (ДДД) и, ако е необходимо, акутната референтна доза (АРД) за въпросните вещества. Излагането на потребителите в продължение на целия им живот на хранителни продукти, третирани с въпросното активно вещество е подложено на оценка и оценено съгласно процедурите на Общността. Взети са предвид и насоките, публикувани от Световната здравна организация (20) и становището на Научния комитет по растенията (16) за използваната методология. В заключение се казва, че предложените МДГОВ няма да доведат до превишаване на ПДД и ОРД.
(9)
С цел да гарантира, че потребителят е добре защитен от излагане на остатъчни вещества, в резултат от неразрешена употреба на продукти за растителна защита, следва да се установят временни МДГОВ за съответните комбинации продукт/пестицид при най-ниската степен на аналитично определяне.
(10)
Установяването на общностно равнище на такива временни МДГОВ не пречи държавите-членки да установят временни МДГОВ по отношение на веществата от настоящата директива в съответствие с член 4, параграф 1, буква е) от Директива 91/414/ЕИО на Съвета и приложение VI към нея. Счита се, че период от четири години е достатъчен, за да се разреши по-нататъшната употреба на въпросното активно вещество. Временните МДГОВ след това следва да се превърнат в постоянни.
(11)
Следователно е необходимо да се добавят всички пестицидни остатъци, които произтичат от употребата на тези продукти за растителна защита, към приложенията към Директиви 86/362/ЕИО, 86/363/ЕИО и 90/642/ЕИО, за да се позволи наблюдение и контрол върху забраната за употребата им и защита на потребителя. Следователно приложенията към Директиви 86/362/ЕИО, 86/363/ЕИО и 90/642/ЕИО следва да бъдат съответно изменени.
(12)
За да бъдат установени максимално допустимите граници на остатъци от пестициди по отношение на дикват на общностно равнище, е необходимо да бъдат прехвърлени разпоредби от Директива 76/895/ЕИО в Директиви 86/362/ЕИО, 86/363/ЕИО и 90/642/ЕИО, да се заличат тези разпоредби в Директива 76/895/ЕИО и да се изменят някои от тези разпоредби в светлината на научно-техническия прогрес и на промените в употребата и разрешението на национално и на общностно ниво.
(13)
Настоящата директива е в съответствие със становището на Постоянния комитет по хранителна верига и здравето на животните,
ПРИЕ НАСТОЯЩАТА ДИРЕКТИВА:
Член 1
В приложение II към Директива 76/895/ЕИО точките, свързани с дикват, следва се заличават.
Член 2
Максимално допустимите граници на остатъци от пестициди, посочени в приложение I към настоящата директива, се добавят към част А на приложение II към Директива 86/362/ЕИО.
Член 3
Максимално допустимите граници на остатъци от пестициди, посочени в приложение II и III към настоящата директива, се добавят към приложение II, части А и Б към Директива 86/363/ЕИО.
Член 4
Максимално допустимите граници на остатъци от пестициди, посочени в приложение IV към настоящата директива, се прибавят към приложение II към директива 90/642/ЕИО.
Член 5
Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива преди 30 юни 2003 г., с изключение на разпоредбите относно фентин хидроксид, фентин ацетат и хлорфенапир, които се въвеждат в сила до 30 юни 2004 г. Те незабавно информират Комисията за това.
Те прилагат тези разпоредби считано от 1 юли 2003 г., с изключение на разпоредбите относно фентин хидроксид, фентин ацетат и хлорфенапир, които се прилагат от 1 юли 2004 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 6
Настоящата директива влиза сила на двадесетия ден от датата на публикуването ѝ в Официален вестник на Европейския съюз.
Член 7
Адресати на настоящата директива са държавите-членки.
Съставено в Брюксел на 18 юни 2003 година.

Labels: 0
17
6